รัฐบาลไทย-ข่าวทำเนียบรัฐบาล-จังหวัดอำนาจเจริญ จับมือทุกอำเภอ และอปท. ในพื้นที่ ลงนาม MOU ขับเคลื่อนธนาคารขยะ พร้อมรณรงค์ปลูกจิตสำนึกให้ประชาชนจัดการขยะตามหลัก 3Rs ด้านผู้ว่าฯ เผยมุ่งสร้างการมีส่วนร่วมของชุมชน
วันพุธที่ 24 มกราคม 2567
24/01/2567
จังหวัดอํานาจเจริญ จับมือทุกอําเภอ และอปท. ในพื้นที่ ลงนาม MOU ขับเคลื่อนธนาคารขยะ พร้อมรณรงค์ปลูกจิตสํานึกให้ประชาชนจัดการขยะตามหลัก 3Rs ด้านผู้ว่าฯ เผยมุ่งสร้างการมีส่วนร่วมของชุมชน
จังหวัดอํานาจเจริญ จับมือทุกอําเภอ และ อปท. ในพื้นที่ ลงนาม MOU ขับเคลื่อนธนาคารขยะ พร้อมรณรงค์ปลูกจิตสํานึกให้ประชาชนจัดการขยะตามหลัก 3Rs ด้านผู้ว่าฯ อํานาจเจริญ เผยมุ่งสร้างการมีส่วนร่วมของชุมชน ลดปริมาณขยะควบคู่กับการลดรายจ่ายครัวเรือน
วันนี้ (24 ม.ค. 67) ว่าที่พันตรี อดิศักดิ์ น้อยสุวรรณ ผู้ว่าราชการจังหวัดอํานาจเจริญ เปิดเผยถึงการขับเคลื่อนโครงการธนาคารขยะ (Recyclable Waste Bank) ขององค์กรปกครองส่วนท้องถิ่น ร่วมกับส่วนราชการในระดับพื้นที่ โดยจังหวัดอํานาจเจริญ พร้อมด้วย ทุกอําเภอ และองค์กรปกครองส่วนท้องถิ่นในพื้นที่ ได้ลงนามในบันทึกข้อตกลงความร่วมมือ (MOU) การขับเคลื่อนโครงการธนาคารขยะขององค์กรปกครองส่วนท้องถิ่นในพื้นที่จังหวัดอํานาจเจริญ ณ หอประชุมพญานาครินทร์ ศาลากลางจังหวัดอํานาจเจริญ
ว่าที่พันตรี อดิศักดิ์ น้อยสุวรรณ ผู้ว่าราชการจังหวัดอํานาจเจริญ กล่าวว่า ตามที่กระทรวงมหาดไทยโดยกรมส่งเสริมการปกครองท้องถิ่นได้ให้ความสําคัญของการขับเคลื่อนแผนปฏิบัติการด้านการจัดการขยะของประเทศ (พ.ศ. 2565 - 2570) และสนับสนุนให้องค์กรปกครองส่วนท้องถิ่นนําแนวคิดระบบเศรษฐกิจหมุนเวียนมาใช้ในการจัดการสิ่งปฏิกูลและมูลฝอย สร้างจิตสํานึกให้ประชาชนในท้องถิ่นมีส่วนร่วมในการลดปริมาณขยะ โดยการคัดแยกขยะที่สามารถนําไปรีไซเคิลได้ไปขายเพื่อสร้างรายได้ และพัฒนาสู่การจัดตั้งธนาคารขยะเพื่อเป็นสถานที่รวบรวมและรับซื้อขยะรีไซเคิลจากประชาชน สร้างมูลค่าเพิ่มให้กับชุมชน และนํารายได้ไปจัดสวัสดิการสังคมในรูปแบบต่าง ๆ สอดคล้องกับเป้าหมายการพัฒนาที่ยั่งยืน (SDGs) ด้วยการจัดให้มีระบบจัดการและกําจัดขยะมูลฝอยที่มีประสิทธิภาพ สามารถนําไปใช้ให้เกิดประโยชน์ด้านอื่น ๆ พร้อมกับมีแนวทางการส่งเสริมและสนับสนุนให้พี่น้องประชาชนได้มีการคัดแยกขยะอย่างถูกวิธีตามหลัก 3Rs ได้แก่ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) รวมทั้งสนับสนุนครัวเรือนให้มีการจัดทําถังขยะเปียกลดโลกร้อน เพื่อลดการปล่อยก๊าซคาร์บอนไดออกไซด์ที่เป็นต้นเหตุของภาวะโลกร้อน และส่งเสริมให้องค์กรปกครองส่วนท้องถิ่นนําแนวคิดระบบเศรษฐกิจหมุนเวียน (Circular Economy) มาใช้ในการจัดการสิ่งปฏิกูลและมูลฝอย เพื่อไม่ส่งผลกระทบต่อสิ่งแวดล้อม ทําให้ชุมชนสังคมมีความสะอาดเป็นระเบียบเรียบร้อย และเป็นการบําบัดทุกข์ บํารุงสุข เพื่อสร้างรอยยิ้มให้กับประชาชนได้มีคุณภาพชีวิตที่ดี
ว่าที่พันตรี อดิศักดิ์ น้อยสุวรรณ ผู้ว่าราชการจังหวัดอํานาจเจริญ กล่าวเพิ่มเติมว่า สํานักงานส่งเสริมการปกครองท้องถิ่นจังหวัดอํานาจเจริญ จึงได้มีการดําเนินกิจกรรม Kick-off การขับเคลื่อนโครงการธนาคารขยะขององค์กรปกครองส่วนท้องถิ่นขึ้น โดยมีวัตถุประสงค์เพื่อเป็นการส่งเสริมให้องค์กรปกครองส่วนท้องถิ่นทุกแห่งได้มีธนาคารขยะอย่างน้อย อปท. ละ 1 แห่ง และส่งเสริมให้เกิดการบูรณาการความร่วมมือของส่วนราชการภาคเอกชน องค์กรปกครองส่วนท้องถิ่น และประชาชน อีกทั้งเป็นการสนับสนุนผลักดันให้อาสาสมัครท้องถิ่นรักษ์โลกทุกครัวเรือนเข้าร่วมเป็นสมาชิกธนาคารขยะของชุมชน/หมู่บ้าน พร้อมรณรงค์และประชาสัมพันธ์ให้ประชาชนในจังหวัดทราบถึงประโยชน์ของการคัดแยกขยะรีไซเคิล สร้างองค์ความรู้ในการดําเนินโครงการธนาคารขยะ และผลประโยชน์ชุมชนที่จะได้รับจากการเข้าร่วมโครงการธนาคารขยะ เพื่อเป็นการสนับสนุนให้ประชาชนคัดแยกขยะรีไซเคิลในครัวเรือน ซึ่งคาดว่าจะเป็นกิจกรรมที่ช่วยขับเคลื่อนให้องค์กรปกครองส่วนท้องถิ่นในพื้นที่จังหวัดอํานาจเจริญทุกแห่ง จัดตั้งธนาคารขยะครบถ้วน 100 % ภายในวันที่ 29 กุมภาพันธ์ 2567 และดําเนินการขยายผลให้ครบถ้วน 100% ทุกหมู่บ้านหรือชุมชนต่อไป นอกจากนี้ยังช่วยให้เกิดการจัดการและการอนุรักษ์ทรัพยากรดินและน้ําอย่างยั่งยืน ตามแนวคิดการขับเคลื่อนวันดินโลกของกระทรวงมหาดไทย (World Soil Day) ดินดี น้ําดี ชีวีมีสุขอย่างยั่งยืน ให้เกิดผลลัพธ์ที่เป็นรูปธรรมอีกด้วย” ผู้ว่าราชการจังหวัดอํานาจเจริญ กล่าวทิ้งท้าย
#WorldSoilDay #วันดินโลก#UN #FAO #GlobalSoilPartnership #MOI#กระทรวงมหาดไทย #บําบัดทุกข์บํารุงสุข
#SoilandWaterasourceoflife#SustainableSoilandWaterforbetterlife#ดินดีน้ําดีชีวีมีสุขอย่างยั่งยืน
#SDGsforAll #ChangeforGood